Document ID: 32007D0398

KOMISSION PÄÄTÖS,
tehty 11 päivänä kesäkuuta 2007,
siirtymätoimenpiteistä, jotka koskevat Euroopan parlamentin ja neuvoston asetuksen (EY) N:o 853/2004 soveltamisalaan kuuluvien tiettyjen liha- ja maitoalan tuotteiden lähettämistä Bulgariasta muihin jäsenvaltioihin, tehdyn päätöksen 2007/31/EY muuttamisesta
(tiedoksiannettu numerolla K(2007) 2386)
(ETA:n kannalta merkityksellinen teksti)
(2007/398/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymisasiakirjan ja erityisesti sen 42 artiklan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
sekä katsoo seuraavaa:
(1)
Komission päätöksessä 2007/31/EY (2) vahvistetaan siirtymätoimenpiteet, joita sovelletaan lähetettäessä Bulgariasta muihin jäsenvaltioihin sellaisia tiettyjä liha- ja maitoalan tuotteita, jotka kuuluvat eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (3) liitteen III soveltamisalaan. Kyseisiä tuotteita saa lähettää Bulgariasta ainoastaan, jos ne on hankittu kyseisen päätöksen liitteessä luetellusta tuotantolaitoksesta.
(2)
Päätöstä 2007/31/EY (4) muutettiin päätöksellä 2007/213/EY tiettyjen laitosten poistamiseksi päätöksen 2007/31/EY liitteessä olevasta luettelosta Bulgarian viranomaisten pyynnöstä.
(3)
Elintarvike- ja eläinlääkintätoimisto teki Bulgariaan uuden tarkastusmatkan 12 päivästä23 päivään maaliskuuta 2007 arvioidakseen tuotantolaitosten tilanteen.
(4)
Bulgaria tekee elintarvike- ja eläinlääkintätoimiston tuella arvioinnin kyseisten alojen kaikista tuotantolaitoksista. Bulgaria on tässä yhteydessä pyytänyt tiettyjen laitosten lisäämistä päätöksen 2007/31/EY liitteessä olevaan luetteloon. Bulgarian viranomaiset ovat antaneet takeet siitä, että nämä laitokset noudattavat nyt täysin yhteisön vaatimuksia. Näin ollen kyseisessä liitteessä oleva luettelo olisi saatettava ajan tasalle. Selkeyden vuoksi on aiheellista korvata se tämän päätöksen liitteellä.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2007/31/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä kesäkuuta 2007.

Labels: 17
0
3
7
18
15